Lingua francisa

Lu francisi è na lingua dû gruppu dî lingui rumanzi dâ famigghia dî lingui indoeuropei. È una dî lingui rumanzi cchiú diffusi, superata sulu dû spagnolu e dû portughisi.

Lu francisi è l'unnicèsima lingua ntô munnu, parrata di circa 77 miliuna di pirsuni (chiamati francòfuni) comu lingua matri e di circa 128 miliuna di pirsuni comu secunna lingua (1999). È la lingua officiari o di travagghiu nta diversi stati (Svizzira, Belgiu, Québec), cumunitati e amministrazzioni (comu l'Unioni Europea, lu Cumitatu Nternazziunali Olìmpicu, li Nazzioni Uniti).

 Alfabbetu 
Lu francisi si scrivi chî 26 littri di l'alfabbetu latinu.

Ci sunnu macari la vucali œ (na o siquita di na e) e arcuni segni diacrìtici (spissu accenti) comu: à â ç è é ê ë î ï ô ù û ü. La prununcia nun è facili, cu armenu 32 funemi di cui certi nun hannu currispunnenti n sicilianu.

 Dialetti 

Li dialetti proprî dû francisi sunnu quasi scumparsi (ntra li cchiú famusi, lu picard, lu gaddu (parratu n Bretagna) o lu valloni n Belgiu).

Ma, nta diversi riggiuni francisi, arristaru àutri lingui rumanzi e nun: lu corsu, na lingua itàlica ntâ Corsica, lu brètoni na lingua cèltica, li dialetti tudischi parrati nta l'Alsazzia o la lingua basca. La cchiú estesa (ma n via di sparizzioni) è la Linguadoca (n francisi "Langue d'oc"), ntô miridiuni, parrata macari di Danti.

 Storia 
N ginirali si riteni ca lu primu testu scriutu n protofrancisi (o rumana lingua o ancùra lingua rumanza) foru li Juramenti di Strasburgu di l'842. La prima minzioni di l'esistenza di na lingua rumanza è di l'813, n occasioni dû synode de Tours. Abbisugna però aspittari li anni 880-881 pû primu testu littirariu, la Séquence de Sainte Eulalie, macari siddu la lingua di stu testu si pò cunsidirari cchiú simili ô picard ca ô francisi. Abbisugna macari arricanùsciri ca la distinzioni ntra lingua e dialettu'' è n'attivitati stèrili: quinni nun si pò decìdiri obiettivamenti. È ntô 1539 ca l'ordonnance de Villers-Cotterêts imponi lu francisi comu lingua dû dirittu e dâ mministrazzioni.

 Lu francisi ntô munnu 
Ntâ tabella a manu ritta, li paisi e lu nùmmaru di pirsuni ca pàrranu lu francisi ntô munnu.
Lingua officialiPaisiPirsuniFranciaRip. Dim. dû ConcuCanadaMadagascarCosta d'AvoriuCamerunBurchina FasuMaliSenegalBelgiuRuandaAitiSvizziraBurundiToguRip. CentrafricanaConcuGabonComoriGibbutiLussemburguGuadalupaMartinicaMauritiVanuatuSeicelli60 180 60055 225 47832 207 00016 979 90016 962 50015 746 20013 228 50011 626 30010 580 40010 290 0007 810 1007 527 8007 318 6386 096 1565 429 3003 683 6002 954 3001 321 500632 948457 130454 157442 200390 2001 210 500200 00080 469

Autri pruggetti

 Lijami di fora 
 Académie Française (Accademia dâ lingua francisi)
 Le Trésor de la Langue Française informatisé (Lu Tisoru dâ Lingua Francisi nfurmatizzatu)

Catigurìa:Francia
Catigurìa:Lingui rumanzi